28.09.2017
Цәыббрамза 28 рзы аӡиас Ԥсоу аҟны иҟоу аҳәынҭқарратә ҳәааҟны Приднестровиатәи-Молдавиатәи Ареспублика Ахада Вадим Красносельски напхгара зиҭо аделегациа официалла рԥылара мҩаԥысит.
Приднестровиатәи-Молдавиатәи Ареспублика аделегациа дырԥылеит Аԥсны Аҳәынҭқарра Ахада ихаҭыԥуаҩ Витали Габниа, Аԥсны Аҳәынҭқарра Адәныҟатәи аусқәа рминистр Даур Ақаҩба.
Витали Габниа Вадим Красносельскии иԥшәмаԥҳәыси аԥсшәа реиҳәеит.
Приднестровиатәи-Молдавиатәи Ареспублика Ахада Вадим Красносельски Аԥсны даҭааит 1992-1993шш. Аԥсны Аџьынџьтәылатә еибашьраан аиааира агара Амш 24 шықәса ахыҵра иазку агәырӷьаратә усмҩаԥгатәқәа иҽрылаирхәырц азы.
Приднестровиатәи-Молдавиатәи Ареспублика Ахада Аԥсны Аҳәынҭқаррахь иофициалтә визит мҩаԥысуеит цәыббрамза 28 инаркны жьҭаарамза 2 рҟынӡа.